《合三韵酬梦石二首 其二》
宋代·释慧空

淡齑薄粥歠两钟，粗疏恶布著两重。大开摩醯顶门眼，莫作师两身中虫。

石头未必能真吼，临济只是栽松手。焚其禅版增其光，受其鈯斧彰其丑。

梦石击节东山歌，亘天烈焰横清波。小僧再拜问如何，三十山藤未是多。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。